希斯重量級新星 下周二試完草閘隨時候命
2024年04月03日 12:08
東網電視
更多新聞短片
「禾道小子」已卜定布文下周二試草地大閘。
希斯今季引進嘅澳洲名氣自購馬「禾道小子」,貴為去年G1藍鑽石錦標得主,自然成為今季新馬榜矚目焦點,而呢匹馬雖然未跑,但練者已為呢匹馬報咗冠軍賽馬日嘅主席短途獎,可見自視幾咁高。
不過希斯坦言,以目前評77分,相信都難以同一班高分年長精銳硬撼,難免比下去,與其打無把握之仗,倒不如按步就班,循序漸進專注於原班賽事,留待暑期轉4歲後,以新季各項短途大賽為目標。
希斯又透露,「禾道小子」來港後適應水土理想,已安排呢匹馬响下星期二再參與草地大閘,進度滿意的話,好快就會開上前線,而呢匹馬自1月落地開操至今,已經試咗三課大閘,連場下周二嘅草地大閘,都係一手由布文包辦。
雖然希斯表明,出戰主席短途獎嘅機會微乎其微,不過佢就話,唔排除响同日原班上陣,出戰三班1200米嘅可能性。